Proprietarii unei case din Râmnicu Vâlcea au sunat la 112 și au cerut ajutorul jandarmilor pentru că au găsit în baia locuinței un șarpe de aproximativ 1,5 metri.
Jandarmii vâlceni au intervenit, marți, în sprijinul proprietarilor unei locuințe de pe strada Arinilor, din Râmnicu Vâlcea, care au găsit în baia casei un șarpe care măsura circa 1,5 metri.
Echipajul de intervenție a ajuns rapid la fața locului și a reușit să extragă șarpele cu un dispozitiv specific pentru capturarea reptilelor.
Intervenția s-a desfășurat fără incidente, potrivit Mediafax.
După ce șarpele, un exemplar de apă, a fost capturat, acesta a fost eliberat în mediul său natural, departe de zonele locuite, jandarmii asigurându-se, astfel că nu prezintă niciun pericol pentru cetățeni.